“หม่อมอุ๋ย” แย้มเศรษฐกิจในไตรมาสถัดไปจะกลับมาเติบโตได้
รองนายกรัฐมนตรี คาดการใช้จ่ายครัวเรือน-ลงทุนรัฐ/เอกชน และการส่งออกไตรมาสถัดไปจะดีขึ้น 
17 เม.ย. 2558

ม.ร.ว.ปรีดิยาธร เทวกุล รองนายกรัฐมนตรี เปิดเผยว่า ผลการดำเนินงานการเพิ่มศักยภาพเศรษฐกิจของประเทศในช่วง 6 เดือนที่ผ่านมาในการแถลงผลงานรัฐบาล รัฐบาลได้เร่งนัดทุกเรื่องที่นักลงทุนขอมา โดยเฉพาะด้านการท่องเที่ยว ทำให้อัตราการขยายตัวของเศรษฐกิจ (GDP) ในไตรมาส 4/57 ขยับขึ้นมาเป็น 2.3%
ส่วนในไตรมาส 1/58 การลงทุนภาครัฐฯ เพิ่มมากขึ้น เร่งนัดการเบิกจ่ายงบประมาณ การลงทุนเอกชนยังเดินต่อ มีการเปิดโรงงานใหม่เพิ่มขึ้น ซึ่งเป็นตัวช่วยสำคัญที่ทำให้คาดว่า GDP ในไตรมาสแรกของปีนี้น่าจะเติบโตได้ 3% หรือมากกว่า 3% แม้การส่งออกจะหดตัว 4% เนื่องจากการท่องเที่ยวที่ฟื้นตัวเข้ามาช่วยชดเชยได้มาก
โดยการส่งออกสินค้าชะลอตัวลง โดยการส่งออกที่ฉุดในช่วง 3 เดือนเชื่อว่าในอนาคต 3 เดือนถัดไปจะดีขึ้น เศรษฐกิจน่าจะกลับมาโตเหมือนเดิม เศรษฐกิจในไตรมาสถัดไปน่าจะเดินต่อได้ การใช้จ่ายภาคครัวเรือนค่อยๆดีขึ้น การลงทุนภาครัฐฯ ค่อยๆ ออกมาเพิ่มขึ้นมีการลงนามในสัญญาผูกพันมากกว่าที่ผ่านมา